Oversikt over bruk av Internet Mail

Internet er en samling med tusenvis av datamaskiner som er knyttet sammen over hele verden. Du kan bruke Internet Mail hvis du vil kommunisere med andre på Internet eller andre nettverk med tjenestene SMTP og POP3. Med Internet Mail kan du opprette en forbindelse til Internet fra din egen datamaskin, og sende og motta post over Internet ved hjelp av Microsoft Exchange.

Tips!

Velg Emner i Hjelp for The Microsoft Network på Hjelp-menyen i Microsoft Exchange hvis du vil vise hjelp for The Microsoft Network.

Koble til Internet ved hjelp av modem

Hvis du vil koble deg til Internet ved hjelp av modem, må du ha installert TCP/IP på datamaskinen, Internet Mail, Ekstern påloggin (installert med installasjonsprogrammet for Microsoft Windows 95 eller med Legg til/fjern programmer i kontrollpanelet), og en Internet-tjeneste som støtter PPP, SMTP og POP3. Internet Mail mottar post fra POP3-servere og sender post ved hjelp av SMTP, så du må forsikre deg om at Internet-tjenesten tilbyr disse tjenestene.

Lokale og regionale tjenester kan gi deg tilknytningen, og du betaler normalt bare lokaltakst for tellerskritt. Hvis du ikke finner en lokal tjeneste, må du se etter en tjeneste med fjerntakst. Se i telefonkatalogen for ditt distrikt, fagtidsskrifter eller en lokal dataforretning for å finne informasjon om Internet-tjenester.

Obs!

Du har også muligheten til å bruke SLIP med Internet Mail.

Koble til Internet ved hjelp av et lokalt nettverk (LAN)

Hvis du vil koble deg til Internet ved hjelp av et lokalnett, må du ha installert TCP/IP, Internet Mail, et nettverkskort (installert med installasjonsprogrammet for Microsoft Windows 95 eller med Legg til/fjern programmer i kontrollpanelet), og en server som tilbyr en tilknytning til Internet og som støtter TCP/IP, SMTP og POP3. Kontakt systemansvarlig hvis du trenger mer informasjon.

Bruke Internet Mail

Du kan legge Internet Mail til en eksisterende profil i Microsoft Exchange eller bruke den i en egen profil. Hvis du vil lage en Internet Mail-profil, må du angi hvordan datamaskinen er koblet til postkassen din for Microsoft Exchange og angi hvordan du vil levere og arbeide med meldinger. Hvis du vil ha flere tilkoblingstyper, må du lage en profil for hver type.

Profilen angir hvor mange meldinger som leveres til og fra postboksen. Du kan oppdatere profilen etter behov. Dessuten kan du, når du arbeider med Internet Mail, endre meldingsinnstillingene for enkeltstående meldinger.

Du kan angi flere overføringsalternativer. Disse inkluderer typen meldingsformat for utgående og innkommende meldinger, tegnsettet (avhengig av hvilken meldingsformat du bruker) og metoden for overføring av meldinger. Du kan også velge å registrere økthendelser i en loggfil.


Generelt, kategori

Angir hvordan datamaskinen er koblet til Internet Mail.

Personlig informasjon

Angir navnet som vises i meldingshodene dine og e-postadressen din.

Fullt navn

Skriv inn ditt fulle navn. Dette navnet (ikke e-postnavnet ditt) blir vist i meldingshodene du sender.

E-postadresse

Skriv inn e-postadressen til postboksen. For eksempel: maritp@cowboys.com.

Postboksinformasjon

Angir plasseringen av postboksen. Kontakt systemansvarlig hvis du ikke har informasjonen nedenfor. Internet-tjenesten eller det offentlige datanettet kan også gi deg denne informasjonen.

Internet Mail-server

Skriv inn navnet eller IP-adressen til postserveren som kjører POP3, for eksempel Magic.Com eller 11.117.67.58. Hvis denne serveren er en annen enn serveren som kjører SMTP, skriver du inn navnet på POP3-serveren her, og skriver deretter inn navnet på SMTP-serveren i dialogboksen Avanserte alternativer.

Kontonavn

Skriv inn navnet på e-postkontoen din for POP3.

Passord

Skriv inn passordet for e-postkontoen for POP3. Av sikkerhetsgrunner blir passordet vist som stjerner (*) når du skriver det.

Meldingsformat

Velg dette alternativet hvis du vil angi et meldingsformat og tegnsett for innkommende og utgående post.

Avanserte alternativer

Velg dette alternativet hvis POP3-serveren er en annen enn serveren som kjører SMTP. Internet Mail krever begge disse programmene, og de kjører vanligvis på samme server. Kontakt systemansvarlig eller Internet-tjenesten for å finne ut om programmene kjører på samme server.

Se også

Meldingsformat, dialogboks

Avanserte alternativer, dialogboks


Meldingsformat, dialogboks

Angir et tegnsett og meldingsformat for utgående MIME-meldinger (MIME står for Multipurpose Internet Mail Extensions), eller for innkommende og utgående UUENCODE-meldinger.

Bruk MIME til sending av meldinger

Merk av for "MIME" hvis du vil sende meldinger som støtter utvidet 8-biters tegnsett (IS0 8859-1, svensk, norsk, US ASCII) med eller uten innebygde objekter eller innsatte filer. Strukturen til vedleggene blir opprettholdt hvis mottakeren også bruker MIME.

Fjern haken i "MIME" hvis du vil sende UUENCODE-meldinger som støtter utvidet 8-biters tegnsett (ISO 8859-1, svensk, norsk, US ASCII) med eller uten tillegg.

Tegnsett

Velg dette alternativet hvis du vil velge det utgående tegnsettet for MIME, eller det innkommende og utgående tegnsettet for UUENCODE-meldinger.

Obs!

Hva som vises som standardvalg for "Tegnsett" avhenger av om du merker av for eller fjerner haken i "Bruk MIME til sending av meldinger".

Se også

MIME-tegnsett, dialogboks

UUENCODE-tegnsett, dialogboks


MIME-tegnsett, dialogboks

Velg tegnsettet (ISO 8859-1, norsk, svensk eller US-ASCII) du vil bruke for MIME-meldinger (MIME står for Multipurpose Internet Mail Extensions). MIME-meldinger støtter innebygde objekter og innsatte filer. Tegnsettet gjelder bare for utgående meldinger.

Obs!

Hva som vises som standardvalg for "Tegnsett" avhenger av om du merker av for eller fjerner haken i "Bruk MIME til sending av meldinger" i dialogboksen Meldingsformat.


UUENCODE-tegnsett, dialogboks

Velg tegnsettet (ISO 8859-1, norsk, svensk, US-ASCII) du vil bruke for UUENCODE-meldinger. Tegnsettet gjelder både for innkommende og utgående meldinger.

Obs!

Hva som vises som standardvalg for "Tegnsett" avhenger av om du merker av for eller fjerner haken i "Bruk MIME til sending av meldinger" i dialogboksen Meldingsformat


Avanserte alternativer, dialogboks

Angir en utgående SMTP-vert for sending av meldinger hvis POP3 ikke er på samme server som SMTP.

Videresend all utgående post til følgende server

Skriv inn et SMTP-vertsnavn som er forskjellig fra postserveren du bruker til å sende utgående post. Denne boksen brukes bare hvis POP3-serveren er forskjellig fra SMTP-serveren. Hvis ikke, blir all utgående post sendt til POP3-postserveren du har angitt i boksen "Internet Mail-server" i kategorien Generelt. Kontakt systemansvarlig eller Internet-tjenesten hvis du er usikker.

Se også

Generelt, kategori


Tilkobling, kategori

Angir alternativer for tilkobling og levering.

Koble til Internet Mail

Angir hvordan datamaskinen er koblet til postboksen på Internet Mail-serveren.

Koble til ved hjelp av nettverk

Kobler til postboksen via lokalnett (LAN). Hvis du kobler deg til ved hjelp av nettverket, kan du motta, lage og sende meldinger fra postboksen.

Koble til ved hjelp av modem

Kobler til Internet-postboksen via Ekstern pålogging som gir ekstern tilgang. Hvis du bruker Ekstern pålogging, bruker du et modem til å koble deg til postboksen under eksterne økter. Hvis du vil planlegge den eksterne tilkoblingen, fjerner du haken i "Arbeid frakoblet og bruk Ekstern post" og velger Planlegg.

Obs!

Hvis du vil bruke dette alternativet, må du ha installert Ekstern pålogging da du installerte Microsoft Windows 95, eller ved hjelp av Legg til/fjern program i kontrollpanelet.

Ring opp med følgende forbindelse

Hvis du kobler deg til ved hjelp av et modem, skriver du inn den eksterne tilkoblingen, eller klikker pilen for å velge fra listen.

Legg til oppføring

Legger til flere oppføringer for Ekstern pålogging til listen.

Rediger oppføring

Redigerer eksisterende egenskaper for Ekstern pålogging.

Logg på som

Gir brukerinformasjon for PPP.

Overfører Internet Mail

Angir hvordan meldinger er overført.

Arbeid frakoblet og bruk Ekstern post

Merk av for denne avkrysningsboksen hvis du vil vise meldingshoder. Du kan deretter lese hodene (ved hjelp av Ekstern post, som er tilgjengelig fra Verktøy-menyen i Microsoft Exchange) hvis du vil merke meldingene du vil motta, kopiere eller slette. Når du bruker Ekstern post, kan du når som helst lage meldinger og sende dem til utboksen, og sende og motta meldinger når du kobler deg til postboksen.

Fjern haken i denne avkrysningsboksen hvis du vil levere alle meldinger fra postserveren.

Planlegg

Velg dette alternativet hvis du vil angi tidsintervallet for levering av meldinger og, hvis du kobler deg til ved hjelp av et modem, angi en plan for eksterne tilkoblinger.

Loggfil

Velg dette alternativet hvis du vil lage en fil som registrerer hendelser under postøktene. En loggfil er nyttig ved feilsøking når du har problemer med Internet Mail.

Se også

Planlegg, dialogboks

Loggfil, dialogboks


Logg på som, dialogboks

Angir brukernavn og passord for eksterne PPP-tilkoblinger. Kontakt Internet-tjenesten eller systemansvarlig hvis du ikke har denne informasjonen.

Brukernavn

Skriv inn brukernavnet for PPP.

Passord

Skriv inn passordet for PPP.

Tips!

Mange programmer kan bruke den samme eksterne tilkoblingen. Når du avslutter Internet Mail, kan tilkoblingen holdes aktiv for et annet program.


Planlegg, dialogboks

Angir tidsintervallet for å se etter ny post. Hvis du valgte Koble til ved hjelp av modem i kategorien Tilkobling, inneholder denne dialogboksen også muligheten for å planlegge eksterne tilkoblinger.

Se etter nye meldinger hvert _ minutt(er)

Angir hvor lang tid det skal gå mellom hver gang du ser etter ny post. Hvis du kobler deg til ved hjelp av et modem, bestemmer tiden du angir også hvor ofte en ekstern tilkobling opprettes.

Skriv inn tidsintervallet, eller klikk pilene hvis du vil velge en ny verdi.


Loggfil, dialogboks

Angir alternativer for logging av hendelser i postøktene.

Angi ønsket nivå for logging

Velg et alternativ fra listen.

Ingen logging

Ingen loggfil lages.

Grunnleggende

Registrerer tidspunkt for pålogging og avlogging, samt feilmeldinger.

Feilsøking

Registrerer fullstendige protokollinteraksjoner. Denne informasjonen er nyttig for problemløsing. Når du er ferdig med å feilsøke, må du slå av Feilsøkingsloggen fordi filen kan bli svært stor.

Angi hvor loggfilen skal plasseres

Lagrer loggfilen som en tekstfil med filtypen .log (Imail.log). Velg Bla gjennom hvis du vil søke etter en eksisterende loggfil, eller skriv inn navnet på loggfilen og plasseringen der du vil lagre den.


Internet (Lesing), kategori

Viser informasjon om meldingen du leser.

Internet-meldingshoder for denne meldingen

Viser fullstendige innkommende meldingshoder for Internet Mail. Noen av meldingshodene som kan bli vist er for eksempel Returbane, Meldings-ID, Dato, Til, og Fra. Du kan bla gjennom listen med meldingshoder.


Internet (Sending), kategori

Angir tegnsett og meldingsformat.

Velg tegnsett

Angir tegnsett-formatet i meldingen.

Bruk innstillingen i profilen

Velg dette alternativet hvis du vil bruke profilinnstillingene.

Overstyr profilinnstillingen og bruk

Velg dette alternativet hvis du vil overstyre innstillingene i profilen for denne utgående meldingen. Velg tegnsettet du vil bruke for tekstmeldinger (ISO 8859-1, norsk, svensk eller US-ASCII), i boksen "Tegnsett". Bare denne meldingen blir satt til et bestemt tegnsettformat.

Velg meldingsformat

Angir meldingsformatet.

Bruk innstillingen i profilen

Velg dette alternativet hvis du vil bruke profilinnstillingene.

Overstyr profilinnstillingen og bruk

Velg dette alternativet hvis du vil overstyre innstillingene i profilen for denne utgående meldingen. Du kan overstyre en UUENCODE-profilinnstilling ved å endre meldingsalternativet til MIME, eller du kan overstyre en MIME-innstilling ved å endre dette meldingsalternativet til UUENCODE. Bare denne meldingen blir satt til et bestemt format.

Se også

Meldingsformat, dialogboks


SMTP - Internet, kategori

Setter opp en ny SMTP-adresse. Post via Internet mail blir transportert på Internet ved hjelp av SMTP. Kontakt Internet-tjenesten eller systemansvarlig hvis du ikke har denne informasjonen.

Fullt navn

Skriv inn dette fulle navnet. Dette er navnet du vil skal vise i boksen "Fra" i meldingene du sender.

E-postadresse

Skriv inn SMTP-adressen for elektronisk post, for eksempel maritp@cowboys.com.

Send alltid meldinger i rikt tekstformat for Microsoft Exchange

Hvis du sender meldinger i rikt tekstformat (som for eksempel farget tekst og ikoner for vedlegg) til en mottaker med en MAPI-kompatibel postklient, må du merke av for dette alternativet hvis du vil beholde formateringen. Microsoft Exchange er en MAPI-kompatibel klient.


Ekstern tilgang

Muligheten til å koble til en tjeneste ved hjelp av et modem. Du må ha installert Ekstern pålogging i Microsoft Windows 95 for å kunne bruke Internet Mail med et modem. Du kan installere dette når du installerer Windows 95, eller du kan gå til kontrollpanelet og dobbeltklikke Legg til/fjern programmer, klikke kategorien Kommunikasjon, Detaljer og deretter merke av for "Ekstern pålogging".


Ekstern økt

Tiden du har vært koblet til postboksen ved hjelp av et modem.


POP3

Står for Post Office Protocol (versjon 3). En protokoll eller sett med regler, brukt til å laste post ned på din maskin.


TCP/IP

Står for Transport Control Protocol/Internet Protocol. Et sett med protokoller eller et sett med regler, som blir brukt av datamaskiner for å kunne kommunisere seg i mellom. TCP/IP er standardprotokollen på Internet.


SMTP

Står for Simple Mail Transfer Protocol. En protokoll eller et sett med regler, brukt til å overføre elektronisk post på Internet.


SLIP

Står for Serial Line Internet Protocol. En protokoll eller et sett med regler, som lager en direkte forbindelse fra datamaskinen til Internet. Datamaskinen blir en node på Internet. Du kan få informasjon om SLIP fra Internet-tjenesten eller fra systemansvarlig.


UUENCODE

Et program som konverterer binærformat til tekstformat, som kan sendes over Internet. Når tekstformatet har nådd bestemmelsesstedet, konverterer UUDECODE det tilbake til et binært format.


PPP

Står for Point-to-Point Protocol. En protokoll eller et sett med regler, for å koble sammen datamaskiner over en telefonlinje. Du må få informasjon om PPP fra Internet-tjenesten eller fra systemansvarlig.


Slik endrer du en Internet-profil

1	Åpne dialogboksen Internet Mail.

2	Velg en kategori for å redigere profilen:

Velg kategorien Generelt hvis du vil endre brukernavn, passord eller adresse for elektronisk post, og angi avanserte alternativer som for eksempel meldingsformat og tegnsett.

Velg kategorien Tilkobling hvis du vil endre måten du er koblet til postboksen på eller hvis du vil endre alternativer for overføring.

Du kan også bruke veiviseren for Internet-intallasjon til å endre profilen. Hvis du vil aktivere veiviseren for Internet-installasjon, må du velge Start, Programmer, Tilbehør, Internet-verktøy og deretter Veiviser for Internet-installasjon.

Obs!

Hvis du vil legge til eller endre en MIME-type (Multipurpose Internet Mail Extensions), må du velge Alternativer på Vis-menyen i Windows Utforsker, og deretter velge kategorien Filtype. Med MIME-typer kan du knytte et vedlegg i en melding, til et program.

Se også

Generelt, kategori

Tilkobling, kategori


Slik endrer du brukerinformasjon for Internet

1	Åpne dialogboksen Internet Mail.

2	Velg kategorien Generelt.

3	Skriv inn navnet du vil bruke for utgående post, i boksen "Fullt navn".

4	Skriv inn e-postadressen for postboksen, i boksen "E-postadresse".

5	Skriv inn nettverksnavnet eller IP-adressen for postboksen, i boksen "Internet Mail-server".

6	Skriv inn POP3-kontonavnet som du har fått oppgitt av Internet-tjenesten eller systemansvarlig, i boksen "Kontonavn".

7	Skriv inn passordet for postboksen, i boksen "Passord".

Se også

Generelt, kategori


Slik endrer du vert for utgående sendinger

1	Åpne dialogboksen Internet Mail.

2	Velg kategorien Generelt.

3	Velg Avanserte alternativer.

4	Skriv inn navnet på SMTP-serveren der du sender utgående meldinger, i boksen "Videresend all utgående post til følgende server".

Obs!

Gjør dette bare hvis POP3 og SMTP kjører på to forskjellige servere.

Se også

Generelt, kategori

Avanserte alternativer, dialogboks


Slik endrer du overføringsalternativer

1	Åpne dialogboksen Internet Mail.

2	Velg kategorien Tilkobling.

3	Gjør ett av følgende under "Overføre Internet Mail":

Hvis du lever post ved hjelp av Ekstern post, må du merke av for "Arbeid frakoblet og bruk Ekstern post".

Hvis du vil levere alle meldinger over nettverket, må du fjerne haken ved "Arbeid frakoblet og bruk Ekstern post".

4	Hvis du ikke bruker Ekstern post, kan du velge Planlegg for å velge med hvilket tidsintervall det skal ses etter nye meldinger eller for å planlegge en ekstern tilkobling.

Se også

Tilkobling, kategori

Planlegg, dialogboks


Slik angir du meldingsformat

1	Åpne dialogboksen Internet Mail.

2	Velg kategorien Generelt.

3	Velg Meldingsformat.

4	Velg ett av følgende alternativer:

Hvis du vil sende MIME-meldinger, må du merke av for "Bruk MIME til sending av meldinger".

Hvis du vil sende UUENCODE-meldinger, må du fjerne haken ved "Bruk MIME til sending av meldinger".

5	Velg Tegnsett hvis du vil angi tegnsettformat for meldinger.

Se også

Generelt, kategori

Meldingsformat, dialogboks


Slik henter du frem alle meldinger

1	Åpne dialogboksen Internet Mail.

2	Velg kategorien Tilkobling.

3	Fjern haken ved "Arbeid frakoblet og bruk Ekstern post", under "Overføre Internet Mail".

Se også

Tilkobling, kategori


Slik viser du meldingshoder før du henter frem post

1	Åpne dialogboksen Internet Mail.

2	Velg kategorien Tilkobling.

3	Merk av for "Arbeid frakoblet og bruk Ekstern post", under "Overføre Internet Mail".

Du kan nå bruke kommandoen Ekstern post på Verktøy-menyen i Microsoft Exchange til å merke meldinger du vil flytte, kopiere eller slette fra serveren.

Se også

Tilkobling, kategori


Slik registrerer du økthendelser i en loggfil

1	Åpne dialogboksen Internet Mail.

2	Velg kategorien Tilkobling.

3	Velg Loggfil.

4	Gjør ett av følgende under Angi ønsket nivå for logging:

Velg Grunnleggende hvis du vil registrere et minimum av informasjon (tidspunkter for pålogging og avlogging, samt feilmeldinger).

Velg Feilsøking hvis du vil registrere alle økthendelser.

5	Velg Bla gjennom hvis du vil angi en plassering og et filnavn for loggfilen som inneholder økthendelser.

6	Velg en mappe der du vil lagre loggfilen.

7	Skriv inn filnavnet på loggfilen i boksen "Filnavn".

8	Skriv inn eller velg filtypen. Denne filen er vanligvis lagret med filtypen .log.

Tips!

Hvis du vil vise loggfilen for økten, må du åpne den i Notisblokk.

Se også

Tilkobling, kategori

Loggfil, dialogboks


Slik viser du Internet-egenskaper for en melding

1	Åpne meldingen.

2	Velg Egenskaper på Fil-menyen.

3	Velg kategorien Internet.

Se også

Internet (Lesing), kategori

Internet (Sending), kategori


Slik overstyrer du en innstilling for en bestemt melding

1	Velg Fil-menyen og deretter Egenskaper mens meldingen er åpen.

2	Velg kategorien Internet.

3	Hvis du vil velge et nytt tegnsett, må du velge "Overstyr profilinnstillingen og bruk" og deretter velge et tegnsett.

4	Hvis du vil velge et nytt meldingsformat, må du velge "Overstyr profilinnstillingen og bruk", og deretter velge et meldingsformat.

Se også

Internet (Sending), kategori

Meldingsformat, dialogboks


Slik angir du når du vil se etter nye meldinger

1	Åpne dialogboksen Internet Mail.

2	Velg kategorien Tilkobling.

3	Velg Planlegg.

4	Skriv inn et tidsintervall for hvor ofte det skal ses etter nye meldinger, eller klikk pilene for å velge en innstilling.

Obs!

Meldingsboksen "Arbeid frakoblet og bruk Ekstern post" må være tom hvis du skal bruke dialogboksen Planlegg.

Se også

Tilkobling, kategori

Planlegg, dialogboks


Slik planlegger du eksterne tilkoblinger

1	Åpne dialogboksen Internet Mail.

2	Velg kategorien Tilkobling.

3	Velg "Koble til ved hjelp av modem", under "Koble til Internet Mail".

4	Velg Planlegg.

5	Skriv inn tidsintervallet for å se etter nye meldinger, eller klikk pilene for å velge en innstilling.

Obs!

Avmerkingsboksen "Arbeid frakoblet og bruk Ekstern post" må være tom hvis du skal bruke dialogboksen Planlegg.

Se også

Tilkobling, kategori

Planlegg, dialogboks


Slik viser eller endrer du filtilknytninger for vedlegg

1	Velg Start, velg Programmer, og velg deretter Windows Utforsker.

2	Velg Alterativer på Vis-menyen.

3	Velg kategorien Filtype.

4	Velg Ny type hvis du vil legge til eller redigere en filtype.


Slik lager du Internet Mail-adresser

1	Velg Adressebok på Verktøy-menyen.

2	Velg Ny oppføring på Fil-menyen.

3	Velg Internet Mail-adresse, og velg deretter OK.

4	Skriv inn fullt navn og e-postadresse.

5	Hvis mottakeren bruker rikt tekstformat for Microsoft Exchange (mottakeren må ha en MAPI-kompatibel postklient), må du merke av for "Send alltid meldinger i rikt tekstformat for Microsoft Exchange".

Obs!

Du kan bruke engangsadresser hvis du vil sende post til mottakere som ikke står i adresseboken, eller hvis du vil omgå adresseboken. Engangsadresser er e-postadresser som viser protokolltypen og fullstendig e-postadresse, vanligvis i hakeparenteser. Et eksempel på en engangsadresse for SMTP er [SMTP:maritp@huldrene.com].

Se også

SMTP - Internet, kategori


Du kan ikke sende eller motta post

Hvis du ikke kan sende eller motta post, må du undersøke om:

Du har installert TCP/IP på datamaskinen.

Alle kablene er riktig koblet til datamaskinen, modemet eller lokalnettet.

Internet-tjenesten eller nettverksserveren støtter PPP, SMTP og POP3.

Hvis du fremdeles ikke kan sende eller motta post etter at du har kontrollert dette, må du lagre hendelsene fra postøkten i en loggfil, og deretter undersøke om loggfilen inneholder feil.

Bruk denne fremgangsmåten hvis du vil registrere hendelsene fra postøkten i en loggfil:

1	Åpne dialogboksen Internet Mail.

2	Velg kategorien Tilkobling.

3	Velg Loggfil.

4	Velg "Feilsøking", under "Angi ønsket nivå for logging".

5	Velg Bla gjennom hvis du vil angi en plassering og et filnavn for loggfilen som inneholder økthendelser.

6	Velg en mappe der du vil lagre loggfilen.

7	Skriv inn filnavnet på loggfilen.

8	Skriv inn eller velg filtypen. Denne filen lagres som en tekstfil, vanligvis med filtypen .log.

Hvis du vil vise loggfilen for en økt, må du åpne den i Notisblokk. Feil er merket i filen med -err. Hvis du ikke er sikker på hva feilen betyr, må du snakke med systemansvarlig eller med Internet-tjenesten.

Se også

Tilkobling, kategori

Loggfil, dialogboks


Meldinger eller vedlegg er uleselige

Hvis en melding eller et vedlegg i en melding er uleselig, kan meldingen være sendt med et innhold Internet Mail ikke kan dekode. Kontroller meldingshodene for Content Type-tegnsett og Content-Transfer-Encoding-informasjon. Hvis du vil vise meldingshodene:

1	Åpne meldingen.

2	Velg Egenskaper på Fil-menyen.

3	Velg kategorien Internet.

Internet Mail støtter disse Content Type-tegnsettene:

ISO 8859-1

Norsk

Svensk

US-ASCII

Internet Mail støtter disse Content-Transfer-Encoding-formatene:

7-biters

Quoted-printable

Base 64

Meldingen eller vedlegget er uleselig hvis meldingshodet viser enten et Content Type-tegnsett eller et Content-Transfer-Encoding-format som ikke støttes av Internet Mail. Send meldingen på nytt i et format som støttes av Internet Mail, eller les meldingen med en dekoder for den formattypen.

Se også

Internet (Lesing), kategori

Internet (Sending), kategori


Vanlige spørsmål

Dette er en del vanlige spørsmål om Internet Mail. Klikk spørsmålet for å få se svaret.

1	Hvorfor må jeg oppgi to forskjellige passord?

2	Hvorfor blir SMTP-posten levert av en annen tjeneste enn Internet Mail?

3	Hva er en engangsadresse?

4	Hva er standardinnstillingen for rikt tekstformat for Microsoft Exchange for en Internet Mail-adresse?

5	Hvordan kan jeg forsikre meg om at SMTP-post blir levert av Internet Mail-tjenesten når jeg har flere forskjellige tjenester i profilen?

6	Hva trenger jeg fra Internet-tjenesten?


Slik åpner du dialogboksen Internet Mail fra Microsoft Exchange

1	Velg Tjenester på Verktøy-menyen.

2	Velg Internet Mail og deretter Egenskaper.


Hvorfor må jeg oppgi to forskjellige passord?

Passordet du oppgir i kategorien Generelt for Internet Mail er et passord for POP3-serveren (POP3 står for Post Office Protocol version 3), hvor i postboksen den ligger. En Internet-tjeneste gir deg også en PPP-konto (PPP står for Point to Point Protocol), som du bruker til å koble deg til Internet over en telefonlinje. Tjenesten vil noen ganger gi deg et passord for den kontoen. Du oppgir dette passordet i dialogboksen Logg på som.


Hvorfor blir SMTP-posten levert av en annen tjeneste enn Internet Mail?

Andre tjenester i din profil kan levere SMTP-post. Hvis du vil forsikre deg om at SMTP-post blir levert av Internet Mail, må du flytte Internet Mail øverst på leveringslisten (se spørsmål 5). Du kan også lage en egen profil for informasjonstjenesten Internet Mail.


Hva er en \one-off address?
Hva er en engangsadresse?

En engangsadresse er en e-postadresse som viser protokolltypen og fullstendig e-postadresse, vanligvis i hakeparenteser. Du kan bruke engangsadresser hvis du vil sende post til mottakere som ikke står i adresseboken, eller hvis du vil omgå adresseboken. Eksempler på engangsadresser for SMTP er:

[SMTP:maritp@huldrene.com]

loo@col.edu


Hva er standardinnstillingen for rikt tekstformat for Microsoft Exchange for en Internet Mail-adresse?

Standardinnstillingen for rikt tekstformat for Microsoft Exchange er alltid slått av bortsett fra når du sender en melding til en engangsadresse for SMTP.


When I have multiple services in my profile, how can I ensure that my SMTP mail is being delivered by the Internet Mail service?
Hvordan kan jeg forsikre meg om at SMTP-post blir levert av Internet Mail-tjenesten når jeg har flere forskjellige tjenester i profilen?

Hvis du har flere tjenester i din profil og vil forsikre deg om at det er tjenesten Microsoft Internet Mail som leverer SMTP-posten, må du gå til Verktøy-menyen i Microsoft Exchange, velge Alternativer og deretter Levering. Internet Mail skal være den øverste tjenesten i boksen "Informasjonstjenestene behandler mottakeradressene i denne rekkefølgen". Hvis den ikke er det, må du velge Internet Mail og klikke pil opp for å flytte den øverst i boksen.

Du kan også lage en egen profil for informasjonstjenesten Internet Mail.


Hva trenger jeg fra Internet-tjenesten?

Internet-tjenesten må støtte PPP, SMTP og POP3. I tillegg må du be Internet-tjenesten om følgende informasjon:

Parametere for modemkommunikasjon

Overføringshastighet

Protokolltype